Diari Oficial de la Generalitat Valenciana


Sumari del DOGV 6883, del 17-10-2012 (2012/9507)

ACORD d'11 d'octubre de 2012, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Desguaces Mora, SL, consistent en una actuació integral per a la instal·lació d'un desballestament de vehicles fora d'ús.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6883

Data del DOGV
:   17-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9507


Data del document
:   11-10-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Acord

Descriptors 

:   * Benejúzar
    * Orihuela
    * pla d'urbanisme

ACORD d'11 d'octubre de 2012, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Desguaces Mora, SL, consistent en una actuació integral per a la instal·lació d'un desballestament de vehicles fora d'ús. [2012/9507]  
El Consell, en la reunió del dia 11 d'octubre de 2012, va adoptar l'acord següent:  
Vist l'expedient promogut per la mercantil Desguaces Mora, SL, referit a la sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a les instal·lacions necessàries per a una activitat de desballestament de vehicles fora d'ús, en sòl no urbanitzable dels termes municipals de Benejúzar i Orihuela, i de conformitat amb els següents  
  
Antecedents de fet  
Primer. El 28 de febrer de 2002, la mercantil Desguaces Mora, SL, va sol·licitar l'obtenció de declaració d'interés comunitari pel procediment extraordinari previst en l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a l'atribució i definició d'ús i aprofitament d'activitats terciàries i industrials d'especial importància.  
Requerit el promotor a fi que completara o esmenara determinats aspectes, va presentar la documentació complementària el 22 de març de 2002, 13 de març de 2003, 16 de juliol de 2004; 22 de febrer de 2005, i en esta data queda complet l'expedient als efectes d'un pronunciament sobre la seua admissió a tràmit als efectes de la instrucció del procediment.   
Segon. Segons s'indica en la documentació presentada, la mercantil Desguaces Mora, SL, pretén obtindre la legalització i ampliació, amb adaptació a la normativa vigent i canvi de titularitat, d'una activitat industrial de desballestament de vehicles fora d'ús. L'activitat s'exercix en la parcel·la des de l'any 1989, i té llicència d'obertura concedida per l'Ajuntament de Benejúzar per a la recuperació i venda de materials vells.  
L'àmbit de l'actuació ocupa una superfície total de 64.463,42 m², i es troba entre els termes municipals de Benejúzar i Orihuela, amb una superfície de 40.049,42 m² i 24.414 m² respectivament.  
  
Les característiques de les edificacions i instal·lacions que es proposen, a la vista de la documentació que aporta el mateix sol·licitant, queden de la manera següent:  
Superfície total de parcel·la vinculada a l'actuació: 64.463,42 m².  
Superfície ocupada de les naus existents: 3.400 m².  
Superfície construïda de les naus existents: 3.400 m².  
Superfície ocupada per l'ampliació: 4.500 m².  
Superfície construïda de l'ampliació: 4.500 m².  
Superfície ocupada total: 7.900 m².  
Percentatge d'ocupació: 12,196%.  
Coeficient d'edificabilitat: 0,122 m²t/m²s.  
Superfície construïda total: 7.900 m².  
Superfície zona verda: 2.800 m².  
Superfície zona emmagatzematge de xassís: 15.772 m².  
Superfície zona de recepció: 12.165 m².  
Superfície zona viari i aparcament: 14.577,42 m².  
Superfície total ocupada per l'activitat: 53.214,42 m².  
Altura màxima: 7 metres.  
Nombre de plantes: 1.   
Separació mínima a límits: 5 metres.  
Separació mínima a viari públic (carreteres): 50 metres.  
Les edificacions existents consistixen en 6 naus industrials destinades a: zona de desmuntatge i descontaminació i oficina la nau 1; magatzem de peces amb zona de venda i oficines la nau 2; magatzem de peces amb oficina les naus 3, 5 i 6; i magatzem de peces la nau 4.   
Les noves edificacions a materialitzar consistiran en quatre naus addicionals destinades a: magatzem de peces i oficina la nau 7; zona de a) Terme municipal de Benejúzar  
  
  
  
b) Terme municipal d'Orihuela  
  
  
  
  
\* \* \* \* \*  
  
a) Término municipal de Benejúzar  
  
  
  
b) Término municipal de Orihuela  
  
  
  
desmuntatge i oficina la nau 8; zona de desmuntatge i descontaminació i oficina la nau 9; i magatzem de peces i magatzem de motors la nau 10.  
  
L'ampliació pretesa té com a objecte la separació de les activitats de descontaminació i emmagatzematge de turismes i de vehicles industrials.  
Quant a les cessions pròpies del sòl urbanitzable, es preveu la cessió a l'Ajuntament d'Orihuela de 2.441,40 m² de sòl en les proximitats de l'actuació en el que afecta les cessions pròpies de sòl dotacional públic, proposant-se la seua substitució monetària respecte a les restants legalment exigibles. Esta última és la solució adoptada respecte a la totalitat de cessions i obligacions corresponents respecte a l'Ajuntament de Benejúzar.  
Tercer. La solució dels servicis urbanístics descrita en la memòria de l'actuació presentada resulta ser la següent:  
a) Abastiment d'aigua potable: s'efectua a través de la xarxa general municipal d'abastiment d'aigua potable de l'Ajuntament de Benejúzar, que ja subministra la indústria existent.  
b) Energia elèctrica: se subministra des de Centre de Transformació de 100 Kva que pertany a la propietat, el qual s'alimenta de la xarxa d'Iberdrola Distribución Eléctrica, SAU, sense que requerisca l'actuació l'ampliació d'este servici.  
c) Aigües residuals: les procedents dels lavabos es resolen per mitjà d'abocament a fosses sèptiques que ja es troben instal·lades. Pel que fa a l'eliminació d'aigües procedents de llavadors i possibles vessaments d'hidrocarburs, olis, etc. ja compta la instal·lació amb un sistema de fosses d'arreplega d'esta aigua i depuració d'estes. El sistema de depuració es descriu en el corresponent estudi d'impacte ambiental que acompanya el projecte.  
d) Arreplega de residus sòlids: els assimilats a residus urbans són arreplegats des dels servicis municipals de l'Ajuntament de Benejúzar.  
  
e) Accés rodat: S'efectuarà per mitjà d'accés directe a la carretera CV-91, de titularitat autonòmica, per mitjà d'intersecció amb carril d'acceleració i desacceleració que s'executarà a càrrec de l'actuació.  
Quart. Consten en la documentació títols de propietat de les següents finques registrals, totes estes inscrites en el Registre de la Propietat de Guardamar del Segura quant a les ubicades en el municipi de Benejúzar, i en el Registre de la Propietat d'Orihuela quant a les ubicades en el municipi d'Orihuela:  
  
La superfície cadastral ascendix a 59.439 m², la registral a 61.791,42 m², si bé en el projecte s'assenyala una superfície de parcel·la vinculada a l'activitat de 64.463,42 m², superfície esta última que és la que es pren en consideració en el present acord, ja que les variacions superficials que es produïxen no tenen incidència sobre els paràmetres de la resolució a adoptar, i hauran d'ajustar-se a la superfície real de l'actuació.  
  
Igualment s'acompanya conformitat d'afectació de la totalitat de les finques registrals indicades a l'activitat sol·licitada subscrita per la totalitat de propietaris registrals d'estes.  
Quint. Durant la tramitació de l'expedient han sigut emesos els informes següents:  
1. Ajuntament d'Orihuela, que va entrar l'11 d'octubre de 2004, emés per la Comissió de Govern municipal en la sessió de 8 d'abril de 2003, en sentit favorable ponderant les circumstàncies següents:  
  
«a) La instal·lació de l'activitat no es pot realitzar en un altre emplaçament específic previst en el pla general.  
b) L'emplaçament triat no produïx impacte territorial, urbanístic o social.  
c) L'activitat no afecta infraestructures generals, ni servicis públics.  
d) Segons el que disposa l'article 20.1.c) s'haurà d'abonar el 10% del cost estimat de les obres d'urbanització en el terme municipal d'Orihuela, ja que en este s'afecten 24.414 m² de sòl i es realitza la cessió de terrenys públics, ubicada en el terme municipal de Benejúzar, on s'afecten 37.377,42 m².  
Per tant, considerant el cost d'obres d'urbanització a 2000 pta./m² = 12,02 €/m², s'haurà d'abonar el 10% a l'ajuntament.  
Per tant:  
- S'hauran d'abonar 29.345,62 €.  
- S'hauran de cedir 2.441,40 m² de terrenys a l'Ajuntament d'Orihuela, dins del seu terme municipal».  
El 28 de juliol de 2005 va tindre entrada l'informe emés pels servicis tècnics municipals ponderant les circumstàncies següents:  
«a) Quant a la impossibilitat d'ubicació en altres sòls urbans o urbanitzables: segons l'article 20 de la Llei de Sòl no Urbanitzable, es considerarà activitat industrial com «d'especial importància».  
  
1r. Article 20.1 s > 4 ha = 40.000 m²; instal·lació = 50.414,42 m², per la qual cosa complix esta condició.  
2n. No hi ha esta quantitat de sòl possible a valor de sòl urbanitzable o urbanitzable, perquè siga rendible l'activitat industrial.  
La classificació del sòl és sòl no urbanitzable de regadius tradicionals, clau 1.2, segons les normes urbanístiques del PGOU/90 d'Orihuela.  
La instal·lació es considera admissible, ja que el procés industrial no és incompatible amb l'ús del sòl establit.  
b) La idoneïtat de l'emplaçament es considera favorable per:  
1r. Facilitat de comunicacions viàries.  
2n. Impacte urbanístic inexistent, la proporció d'edificació és mínima:  
- Solar: 64.773,42 m².  
- Superfície afectada: 50.414,42 m².  
- Superfície construïda total: 7.900 m².  
- Edificabilitat: 15,67%  
- Ocupació: 15,67%  
3r. No hi ha nuclis urbans pròxims als quals es puga afectar o molestar per sorolls o emissions, que d'altra banda es minimitzen per la mateixa activitat i mesures correctores.  
4t. Altura 1 planta i 7m.  
L'emplaçament es considera idoni i el projecte presentat complix els paràmetres d'edificabilitat i ocupació màxims permesos en PGOU/90 i Llei de Sòl No Urbanitzable, Llei 4/1992.  
c) Els servicis requerits són adequats a l'activitat, existint a més les següents mesures per a evitar la sobrecàrrega de demanda d'infraestructures:  
1r. Es respecta la distància d'influència a la carretera, a més se situarà zona verda limítrofa a carretera CV-914 i CV-921.  
2n. Formació de vials 14.205,42 m². Aparcaments 372 m².  
d) Circumstàncies d'interés per a l'ajuntament:  
1r. Atés que l'activitat se situa entre el terme de Benejúzar i Orihuela, les compensacions s'hauran de realitzar als dos municipis en la porció d'afectació.  
- Valoració: 348.563 €.  
- Ajuntament d'Orihuela: es considera el 50% de la instal·lació, per tant, s'haurà d'abonar a l'ajuntament la quantitat següent:  
Instal·lació = 348.563 €  
50% 174.281,50 €  
10% 17.428,15 €  
Per tant s'haurà de compensar l'Ajuntament d'Orihuela amb les quantitats següents:  
En metàl·lic 17.428,15 €  
En terreny 2.441,40 m²  
Per tot allò que s'ha exposat, la instal·lació industrial que es proposa s'adequa al que disposa la Llei 4/1992, art. 20 i en el PGOU/90 d'Orihuela».  
El 19 d'octubre de 2005 va tindre entrada un nou informe emés pels servicis tècnics municipals, que ratifica bàsicament l'informe avans transcrit afegint els aspectes següents:  
«La classificació de sòl en l'emplaçament referit és sòl no urbanitzable de regadius tradicionals, clau 1.2, segons article 122 i 124 de les Normes Urbanístiques de PGOU/90 d'Orihuela.  
L'activitat es considera admissible atés que :  
1. La zona de sòl no urbanitzable d'usos insalubres té com a ús previst el d'activitats agropecuàries, extractives, etc. No es contempla este ús en cap emplaçament determinat».  
Sol·licitat un nou informe municipal el 14 de setembre de 2010, a fi d'actualitzar, donat el temps transcorregut, la informació disponible, el 4 de novembre de 2010 va tindre entrada en el Servici Territorial d'Urbanisme d'Alacant escrit firmat pel regidor delegat d'Ordenació del Territori, Urbanisme, Paratges Naturals i Patrimoni, en el qual manifesta que els servicis tècnics municipals es ratifiquen en l'informe emés el 22 de juliol de 2005, adjuntant còpia de l'informe tècnic subscrit el 21 d'octubre de 2010 en este sentit.  
2. Ajuntament de Benejúzar, va entrar el 20 de gener de 2004, corresponent a un acord de la Comissió de Govern de 9 de gener de 2004, favorable quant a la valoració de l'activitat i la seua localització en la concreta ubicació triada, però establint inconvenients quant al compliment dels deures, cessions i obligacions a càrrec del promotor. Aportada nova documentació el 10 de novembre de 2004, va tindre entrada un nou informe emés pel Ple de l'ajuntament en sessió ordinària de 29 d'octubre de 2004, en sentit favorable ponderant les circumstàncies següents:  
«a) En el terme municipal d'este municipi no hi ha sòl urbà o urbanitzable classificat en el Pla General d'Ordenació Urbana vigent capaç d'albergar la instal·lació proposada.  
b) L'emplaçament de les instal·lacions s'ha triat sobre la base d'estar realitzant-se l'activitat sol·licitada, amb una llicència d'obertura de data 7 de desembre de 1989 per a un establiment destinat a la recuperació i venda de materials vells.  
L'estudi d'impacte ambiental, remés en les anteriors sol·licituds d'informe, en el seu apèndix F. Document de Síntesi, establix:  
«Per mitjà de la requalificació efectuada es possibilita el desenrotllament de la indústria, en el seu millor emplaçament dins de l'enclavament sotmés a estudi, tant per les característiques de la indústria, com de l'entorn en el qual es troba instal·lada l'esmentada indústria».  
La idoneïtat de l'emplaçament triat per a albergar la instal·lació com a conseqüència de l'impacte territorial haurà de desprendre's de la preceptiva declaració d'impacte ambiental.  
En relació amb el seu impacte urbanístic, cal fer les consideracions següents:  
- Els terrenys inclosos en la petició estan afectats per la reserva de sòl prevista en el PGOU vigent per al traçat de l'Eix del Segura, si bé el projecte que està en tramitació per l'Oficina del Pla de Carreteres de la Conselleria d'Infraestructures no s'ajusta a la reserva mencionada i, per tant, des d'este ajuntament no es poden delimitar les seues afeccions.  
  
c) Els servicis requerits per l'actuació, definits en l'avantprojecte aportat, són els adequats per al seu establiment i funcionament, sense produir una sobrecàrrega de demanda en les infraestructures generals.  
  
En relació amb la proposta que realitza el promotor, respecte del compliment dels deures, cessions i obligacions que la present declaració pel procediment extraordinari comporta, segons el que disposa l'article 20.1.c) de la Llei 4/1992, de 5 de juny, de la Generalitat, sobre Sòl No Urbanitzable, així com quant a les dotacions públiques, es consideren adequades estes i es concreten en:  
  
1. Donades les característiques de l'actuació aïllada a desenrotllar, la cessió de terrenys per a dotacions públiques locals no resulta adequada en l'àmbit de la pròpia actuació, i haurà de substituir este deure per la cessió d'altres terrenys o el pagament del cost d'execució d'infraestructures públiques. En l'avantprojecte aportat el promotor proposa el pagament per a l'execució d'infraestructures públiques addicionals per un import de 25.690,42 euros, en substitució de la cessió de terrenys per a dotacions públiques.  
2. La quantificació dels deures legals per relació a l'aprofitament la realitza per mitjà del pagament a l'ajuntament del 15% del cost estimat per a les obres d'urbanització necessàries per a l'actuació, resultant un import de 29.370,04 euros».  
Sol·licitat un nou informe municipal el 14 de setembre de 2010, a fi d'actualitzar, atés el temps transcorregut, la informació disponible, el 2 de novembre de 2010 va tindre entrada en el Servici Territorial d'Urbanisme d'Alacant escrit firmat per l'alcalde president de l'Ajuntament de Benejúzar remetent novament una certificació de l'informe favorable contingut en l'acord transcrit.  
3. Oficina del Pla de Carreteres (OPC) de la Conselleria d'Infraestructures i Transports, entrat el 6 de juny de 2002, en sentit desfavorable. Aportada nova documentació, este organisme emet un nou informe amb data entrada el 8 de novembre de 2002, en sentit favorable a l'aprovació, indicant que per a la construcció de l'accés provisional i del definitiu en la carretera CV-914 haurà d'obtindre's autorització del Servici Territorial de Carreteres d'Alacant.  
El 23 de desembre de 2004 l'esmentat organisme emet un nou informe, esta vegada en sentit desfavorable. Esmenades les deficiències observades per mitjà de documentació complementària aportada pel promotor el 22 de febrer de 2005, l'OPC emet nou informe amb data entrada 30 de març de 2005, en sentit favorable «ja que el promotor executarà al seu càrrec la mitjana, segons plànols facilitats, entre les glorietes de la ITV i la de Benejúzar en la CV-91. Es recorda que per a l'execució de les obres el promotor haurà de presentar el corresponent projecte en el Servici Territorial de Carreteres d'Alacant perquè atorgue l'oportuna autorització».  
El 10 de maig de 2011, remés per l'Àrea d'Avaluació Ambiental, va tindre entrada en el Servici Territorial d'Urbanisme d'Alacant una còpia de nou informe desfavorable emés per l'Oficina del Pla de Carreteres, al veure's afectada la proposta pel projecte de l'autovia CV-91. Este informe és emés en el tràmit de declaració d'impacte ambiental de l'activitat.  
Presentada nova documentació pel promotor el 14 de juny de 2011, el 20 d'octubre de 2011 l'Oficina del Pla de Carreteres va emetre nou informe del següent tenor literal:  
«Examinada la documentació s'emet un informe favorable pel que fa al planejament viari, condicionat que el promotor renuncie formalment a percebre (en l'expedient expropiatori que es tramite en un futur per a l'execució de l'autovia) qualsevol quantia indemnitzatòria per la pèrdua d'ús en l'activitat, per elements afectats o per trasllats dels efectes depositats o emmagatzemats, sent que, únicament i exclusivament, li correspondria a esta part la indemnització relativa al sòl afectat pel parcel·lari d'expropiació (de necessària ocupació), que seria valorat segons la seua actual classificació de sòl no urbanitzable.  
  
Per això el promotor, amb caràcter previ a l'atorgament de la Declaració d'Interés Comunitari (DIC), haurà d'aportar compromís formal de la renúncia indemnitzatòria anteriorment assenyalada i que, una vegada atorgada la DIC, per a major i suficient garantia de l'administració actuant, haurà de proposar que accedisca com a càrrega/afecció de la finca en el Registre de la Propietat sobre l'àmbit cadastral referit (parcel·la 99, polígon 5)».  
El 9 de novembre de 2011 va tindre entrada en el Servici Territorial d'Urbanisme d'Alacant escrit de l'interessat assumint les referides condicions i compromisos.  
4. Direcció General de Patrimoni Cultural Valencià, de la Conselleria de Cultura i Esports: informe emés el 6 de febrer de 2009 en els termes següents:  
«Els resultats de la prospecció han sigut negatius en totes les manifestacions del patrimoni cultural que pogueren veure's afectats, per la qual cosa no cal l'establiment de mesures correctores.  
Per la qual cosa vist el precepte indicat i de conformitat amb l'informe dels servicis tècnics s'emet un informe favorable als efectes patrimonials contemplats en l'art. 11 de la Llei 4/1998, d'11 de juny, del Patrimoni Cultural Valencià DIC per a desballestament de vehicles en parcel·les 147-149 del pol. 77 d'Orihuela i parcel·les 99, 101 i 104-107 del pol. 5 de Benejúzar».  
Este informe s'emet a la vista de la documentació complementària aportada per l'interessat el 13 d'octubre de 2008 a fi de completar la documentació requerida per este organisme.  
5. Confederació Hidrogràfica del Segura: informe emés el 2 d'octubre de 2008 indicant el següent:  
«- La documentació tècnica que es presenta inclou plànols en planta a escala adequada assenyalant la ubicació i l'emplaçament de l'activitat. Es constata que l'actuació no afecta cap llit públic, ja que es troba fora de la zona de policia del riu Segura.  
- Respecte a les demandes hídriques generades per l'ampliació de l'activitat, s'indica que s'atendran amb la xarxa d'abastiment municipal, i que l'augment es compensarà amb una modernització de la indústria. No obstant això, no es realitza una quantificació de les demandes de recursos hídrics que suposaria l'actuació, per la qual cosa no és possible valorar-ho.  
- Com a norma general els abocaments d'aigües residuals hauran de comptar amb l'autorització d'este organisme regulada en l'article 100 del Text Refós de la Llei d'Aigües i l'article 245 i següents del Reglament del Domini Públic Hidràulic i per al cas concret d'indústries que originen o puguen originar abocaments, les autoritzacions d'estos tindran el caràcter de prèvies per a la implantació i entrada en funcionament d'estes, segons establix l'art. 260.2 d'este reglament.  
  
- D'altra banda, i segons queda establit en el PATRICOVA (Pla d'Acció Territorial de caràcter sectorial sobre Prevenció del Risc d'Inundació a la Comunitat Valenciana), l'activitat es localitza en zona de risc d'inundació 2: avinguda amb període de retorn 25-100 anys amb calats superiors a 0,8 m.  
L'actuació està fora de la zona de policia del riu Segura. La consideració del risc d'inundació fora d'esta zona, així com les mesures de tot tipus que procedisca establir (limitacions d'usos, condicions que han de complir les edificacions, etc.), correspon a les administracions en matèria d'ordenació del territori i urbanisme.  
- La Confederació Hidrogràfica del Segura no respon dels danys que pogueren ser ocasionats en l'esmentada empresa per causa d'avingudes ordinàries o extraordinàries».  
6. Conselleria de Medi Ambient, Aigua, Urbanisme i Habitatge, Direcció General de Territori i Paisatge, Àrea de Planificació del Territori i el Litoral, de 27 de novembre de 2008, desfavorable per incomplir les previsions contingudes en el Pla d'Acció Territorial sobre Prevenció del Risc d'Inundació a la Comunitat Valenciana (PATRICOVA). Presentat escrit d'al·legacions pel promotor el 28 de febrer de 2002, este organisme va informar sobre la inexistència d'elements nous que alteren el sentit del referit informe, «sense perjuí de l'eventual apreciació d'inaplicabilitat de les previsions del PATRICOVA aprovat per Acord de 28 de gener de 2003, del Consell, en raó del principi d'irretroactivitat, per haver-se iniciat la tramitació de l'expedient amb anterioritat a l'aprovació del Pla d'Acció Territorial que ens ocupa, que correspon completament a l'òrgan substantiu en la resolució del procediment».  
  
Presentat per l'interessat un nou escrit d'al·legacions el 3 d'abril de 2009, a fi de fonamentar la inaplicabilitat del PATRICOVA al present supòsit, basant-se en el principi d'irretroactivitat de les normes jurídiques, en els termes apuntats en l'informe referit en el paràgraf anterior, per mitjà d'informe del Servici de Coordinació Territorial, de la Direcció General d'Urbanisme, de la Conselleria de Medi Ambient, Aigua, Urbanisme i Habitatge, es conclou que:  
«Així les coses, cal entendre que, a falta d'una disposició transitòria que indique el contrari, la normativa vigent en el moment de la iniciació d'un procediment serà la que regule els actes que integren eixe procediment fins la seua terminació, i si es produïx una modificació normativa durant el temps en què es desenrotlla el procediment no impedirà que seguisca regint-se per la vigent en el moment d'incoar-se.  
  
No obstant això, i atés que, segons l'article 20 de la Llei 4/1992, exigix, en tot cas, el preceptiu tràmit de declaració d'impacte ambiental de les propostes presentades, res obsta que, en eixe tràmit, s'avalue la viabilitat de l'actuació, a la vista d'un estudi i valoració detallat dels impactes ambientals i de les mesures correctores previstes enfront del risc d'inundació, derivats de la ubicació de l'activitat sobre un sòl inundable, tal com s'indica en l'informe del Servici d'Avaluació d'Impacte Ambiental».  
D'acord amb els criteris expressats en este informe, el risc d'inundació de l'activitat proposada va ser valorat en la declaració d'impacte ambiental, que va imposar les mesures correctores pertinents, com s'arreplega en l'apartat següent.  
7. Conselleria de Medi Ambient, Aigua, Urbanisme i Habitatge, Direcció General de Gestió del Medi Natural. Declaració d'impacte ambiental dictada el 16 de juny de 2011, la part dispositiva de la qual té el següent tenor literal:  
  
«Primer  
Deixar sense efecte la resolució de la directora general de Gestió del Medi Natural, de 3 de març de 2009, en la qual es declarava conclús l'expedient d'avaluació d'impacte ambiental per al projecte de «Declaració d'interés comunitari per a un centre autoritzat de tractament de vehicles fora d'ús», promogut per Desguaces Mora, SL, en les parcel·les de rústica 99, 101, 104, 105, 106 i 107 del polígon 5 del terme municipal de Benejúzar (Alacant), i les parcel·les 147, 148 i 149 del polígon 77 del terme municipal d'Orihuela (Alacant), davant de la impossibilitat de continuar l'avaluació ambiental del projecte per incompatibilitat amb la normativa urbanística del PATRICOVA, i acceptar l'al·legació presentada pel promotor sobre la no aplicabilitat d'esta normativa amb caràcter retroactiu.  
  
Segon  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de «Declaració d'interés comunitari per a un centre autoritzat de tractament de vehicles fora d'ús», promogut per Desguaces Mora, SL, en les parcel·les de rústica 99, 101, 104, 105, 106 i 107 del polígon 5 del terme municipal de Benejúzar (Alacant), i les parcel·les 147, 148 i 149 del polígon 77 del terme municipal d'Orihuela (Alacant), sempre que es realitze d'acord amb el que establix l'estudi d'impacte ambiental, el projecte tècnic i la resta de documentació constituent de l'expedient, i als condicionants arreplegats en l'apartat tercer de la part dispositiva d'esta declaració d'impacte ambiental.  
  
  
Tercer  
Se supedita l'execució del projecte esmentat al compliment dels següents condicionants:  
1. S'haurà d'obtindre la corresponent declaració d'interés comunitari per a l'ús de l'activitat proposada de les parcel·les objecte del projecte, situades en sòl no urbanitzable.   
2. Com a mesures protectores davant del risc d'inundació, s'adoptaran les presentades pel promotor en la documentació de la memòria «Nova valoració d'impacte i mesures correctores proposades davant del risc d'inundació de nivell 2 de DIC amb referència a l'expedient», de 5 de març de 2011. En particular, s'indica:  
2.1. S'elevaran els terrenys de les diferents parcel·les objecte del projecte (àrees de recepció, descontaminació, desmuntatge, emmagatzematge, aferrallament i compactació de vehicles fora d'ús) a una cota + 0,80 metres respecte a la cota del terreny de les parcel·les limítrofes, conforme al plànol núm. 1 de la referida memòria documental.  
  
2.2. A fi d'evitar l'efecte embassament i el consegüent perill de ruptures brusques, el mur perimetral de tancament de les diferents parcel·les serà permeable al flux de l'aigua desbordat en cas d'inundació sud-nord, adoptant com a solució l'ocupació de plaques de formigó prefabricat encadellades de 2,5 x 2,5 metres, a les quals es practicaran forats de 20 centímetres de diàmetre en la seua part inferior, deixant perforat aproximadament el 50% dels primers 60 centímetres de cada placa, d'acord amb allò que s'ha detallat en l'apartat 2 de la dita memòria documental.   
2.3. La disposició de les noves edificacions corresponents a les naus núm. 9 i núm. 10 s'orientaran longitudinalment en el sentit del flux desbordat sud-nord en cas d'inundació, d'acord amb el plànol núm. 1 de la memòria documental referenciada.   
2.4. Les clavegueres d'arreplegada de pluvials de les diferents àrees del centre de tractament de vehicles fora d'ús i de les parcel·les destinades a la seua recepció, emmagatzematge, aferrallament i compactació, s'executaran conforme al disseny arreplegat en el plànol núm. 2 de la memòria documental presentada.   
2.5. Els depòsits de residus perillosos, combustibles i carburants no hauran de situar-se per davall de la cota del forjat de la planta baixa de les edificacions i, en la mesura que es puga, se situaran a una cota sobre elevada d'este. Els depòsits seran estancs i s'ancoraran al sòl, a les parets o altres elements estructurals resistents per a evitar la seua flotació en cas d'inundació.   
3. Les zones destinades a la recepció i emmagatzematge, inclús temporal, previ a la descontaminació dels vehicles al final de la seua vida útil, disposaran de paviment impermeable i les seues xarxes d'arreplega de pluvials estaran dotades d'equips de tractament amb decantació i separació d'hidrocarburs, greixos i olis, prèviament al seu abocament final a l'assarb de Mayayo.  
4. En les naus destinades a la descontaminació i desmuntatge de vehicles fora d'ús (naus núm. 1 i núm. 9) s'hauran de prendre les mesures següents:   
4.1. Les naus seran de sòl impermeable i els treballs es realitzaran sempre en l'interior d'estes, davall coberta.   
4.2. Les àrees de treball i plataformes en què es realitzen la descontaminació i desmuntatge/reciclatge estaran dotades de sistemes d'arreplega de vessaments cap a depòsit cec i estanc, i sense connexió a la xarxa de clavegueram o a la xarxa d'arreplega de pluvials. En el cas que existiren estes connexions, hauran de segellar-se i assegurar que no hi ha possibilitat d'abocament cap a estes.   
4.3. Els emmagatzematges de residus perillosos i de combustibles retirats dels vehicles es realitzaran sempre davall coberta. Per als residus perillosos de naturalesa líquida o susceptibles de produir un vessament, es disposaran depòsits resistents al residu contingut amb tancament hermètic i dotats de cubeta de retenció o es disposarà d'un sistema d'arreplega de vessaments cap a una fossa cega i estanca. Alternativament, els depòsits podran ser de doble paret de seguretat, homologats pel fabricant.   
4.4. La neteja dels sòls d'estes naus es realitzarà per mitjà d'agranat en sec o emprant màquines dotades d'un depòsit de reutilització de l'aigua de neteja que evite l'abocament d'esta cap als engolidors d'arreplega de vessaments, del clavegueram o de la xarxa d'arreplega de pluvials. S'empraran productes absorbents comercials en quantitat suficient per a assegurar l'arreplega de possibles vessaments accidentals d'olis, greixos i altres líquids. En tot cas, queda prohibida la neteja per reg dels sòls.   
4.5. Les peces i components retirats dels vehicles fora d'ús que puguen estar contaminats, en especial aquells que estiguen impregnats d'oli, es localitzaran en zones cobertes i amb paviment impermeable.   
  
4.6. Les zones preparades per a emmagatzematge de pneumàtics usats inclouran mesures contra incendis, i prevenció de riscos derivats d'emmagatzematges excessius. Els apilaments d'estos pneumàtics seran d'una altura màxima de tres metres o de sis metres si estan emmagatzemats en sitges. S'adoptarà una disposició en cel·les o mòduls independents, amb una capacitat màxima de mil metres cúbics cada una, a fi d'evitar la propagació del foc en cas d'incendi, deixant vials interns per a l'accés de mitjans mecànics i d'extinció.   
  
5. S'haurà d'obtindre la corresponent autorització d'abocament davant de la Confederació Hidrogràfica del Segura, per a la infiltració en el terreny de les aigües residuals sanitàries generades en lavabos, vestuaris i servicis. Obtinguda la declaració d'interés comunitari per a l'ocupació del sòl no urbanitzable per a l'activitat proposada, s'estudiarà la possibilitat de connexió amb la xarxa de clavegueram municipal, com a solució a l'abocament de les aigües residuals sanitàries.   
6. S'adoptaran les mesures correctores necessàries per a assegurar que l'activitat no transmeta nivells sonors de recepció, en funció de l'ús dominant de la zona, superiors als indicats en l'annex 11 de la Llei 7/2002, de 3 de desembre, de Protecció Contra la Contaminació Acústica. Per a això, una vegada implantades les mesures correctores proposades, es comprovarà el compliment dels nivells sonors per mitjà de la realització d'una auditoria acústica per una ECMQA (Entitat Col·laboradora en Matèria de Qualitat Ambiental).  
7. Les modificacions o ampliacions del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a la Direcció General de Gestió del Medi Natural, que establirà, si és procedent, l'aplicació de nous condicionants.   
8. Es portarà un registre documental del programa de vigilància ambiental proposat en l'estudi d'impacte ambiental que permeta comprovar el seguiment i el compliment de les mesures correctores i protectores arreplegades en este».   
Esta declaració d'impacte ambiental va ser dictada segons la documentació que esmenava aportada per l'interessat en dates 11 d'abril de 2008, 17 de juny de 2008, 12 de novembre de 2009, 7 de setembre de 2010 i 30 de març de 2011, completant i modificant la formulada inicialment.  
8. Servici Territorial d'Indústria, de la Conselleria d'Economia, Indústria i Comerç. Ha emés sengles informes, en les dates i amb els continguts que a continuació s'indiquen:  
a) Informe de 20 de febrer de 2012, en el qual textualment es conclou:  
«Per tot allò que s'ha exposat es pot dir que la parcel·la és adequada per a emplaçar l'activitat de desballestament de vehicles fora d'ús.  
A fi d'avançar en la preceptiva consulta sobre el compliment del que establix la Llei 10/2004, sobre Sòl No Urbanitzable, s'estima que l'informe ha de tindre el caràcter de favorable, sense perjuí de la intervenció que haja de correspondre a altres òrgans de l'administració en funció de la normativa sectorial que l'afecte».  
b) Informe d'11 de juny de 2012, en el qual es conclou:  
«L'article 14 de l'annex al Reglament de Planejament de la Comunitat Valenciana, aprovat pel Decret 201/1998, de 15 de desembre, del Consell, establix que «en els sectors destinats a industrials serà exigible, com a norma general, una reserva mínima de sòl dotacional públic del 40% de la superfície computable del sector i que igualment serà exigible reservar un 10% de la superfície computable a zones verdes públiques, reserva esta que s'entén inclosa en el 40% anteriorment assenyalat.  
  
No obstant, esta reserva podrà minorar-se mitjançant una resolució motivada del conseller competent en matèria d'urbanisme, amb un informe previ de la conselleria competent en matèria d'indústria i del Consell Superior d'Urbanisme, quan es tracte de complexos industrials aïllats o estiga previst algun tipus d'activitat productiva especial per a la qual no resulte adequada».  
A pesar que no complix l'article 14, apartat 1, de l'annex al Reglament de Planejament de la Comunitat Valenciana, aprovat pel Decret 201/1998, de 15 de desembre, del Consell, la superfície destinada a construccions industrials té 7.900 m², la resta de la superfície (59.709,42 m²) està destinada a emmagatzematge a l'aire lliure, és a dir, la superfície de zones verdes (2.800 m²), d'emmagatzematge de xassís (15.772 m²), de recepció (12.165 m²), la que conserva el seu ús anterior (14.395 m²), aparcaments (372 m²) i vials interiors (14.205,42 m²); considerant els 59.709,42 m² totals com a sòl dotacional públic, sent el còmput superior al 40% exigible per l'article 14 anteriorment esmentat.  
  
També cal destacar que la zona verda (2.800 m²), així com la zona que conserva el seu ús anterior (14.395 m²), pot ser considerada com a reserva del 10% de la superfície computable a zones verdes públiques superant el 10% exigible per l'article 14 de l'annex corresponent.  
  
Es pot dir que la parcel·la és adequada per a emplaçar l'activitat que es pretén instal·lar, sempre tenint molt en compte que la dita activitat ha de comptar amb informe municipal favorable.  
A fi d'avançar en la preceptiva consulta sobre el compliment del que establix la Llei 4/1992, sobre Sòl No Urbanitzable, s'estima que l'informe ha de tindre el caràcter de favorable.  
Tot això sense perjuí de la intervenció que haja de correspondre a altres òrgans de l'administració en funció de la normativa sectorial que l'afecte i de les autoritzacions que, si és el cas, hagen de ser obtingudes pel promotor per a l'execució d'obres, de conformitat amb la normativa sectorial que siga aplicable».  
  
Sext. La sol·licitud va ser admesa a tràmit per Resolució de 3 d'abril de 2006, de la cap del Servici Territorial de Planificació i Ordenació del Territori, a proposta de la Comissió Informativa d'Urbanisme d'Alacant, en sessió del dia 3 d'abril de 2006, prèvia la obtenció d'informes favorables dels ajuntaments de Benejúzar i d'Orihuela i de l'Oficina del Pla de Carreteres de la Conselleria d'Infraestructures i Transports.   
  
L'expedient, incloent-hi l'estudi d'impacte ambiental, va ser sotmés al tràmit d'informació pública i convocatòria d'iniciatives alternatives a la desencadenant del procediment per un termini d'un mes per mitjà d'anuncis publicats en el Diari Oficial de la Comunitat Valenciana (DOCV) núm. 5331, de 24 d'agost de 2006, i en el Butlletí Oficial de la Província d'Alacant núm. 182, de 9 d'agost de 2006, així com al tràmit d'audiència als propietaris limítrofs a l'actuació per mitjà de notificació individualitzada als domicilis facilitats pels promotors. Durant l'expressat període d'un mes no consta que s'hagen presentat al·legacions ni iniciatives alternatives.   
  
Es va publicar un nou edicte en el DOCV núm. 5812, de 23 de juliol de 2008, sotmetent a informació pública l'expedient junt amb el seu estudi d'impacte ambiental, per un termini de trenta dies hàbils, sense que durant este conste que es formularen al·legacions respecte d'això.  
  
Per Resolució de 4 de novembre de 2008, del conseller de Medi Ambient, Aigua, Urbanisme i Habitatge, es va convalidar la resolució d'admissió a tràmit esmentada ordenant-se l'obertura d'un nou tràmit d'informació pública i convocatòria per a la presentació d'iniciatives alternatives a la desencadenant del procediment, d'acord amb el que disposa l'article 20.2.a) de la Llei 4/1992, de 5 de juny, de la Generalitat, sobre Sòl No Urbanitzable. En execució d'esta resolució, el projecte, junt amb l'estudi d'impacte ambiental, va ser objecte de nou tràmit d'informació pública per un termini de trenta dies hàbils per mitjà d'anuncis publicats en el Diari Oficial de la Comunitat Valenciana núm. 5933, de 15 de gener de 2009, i en el diari La Verdad d'Alacant de 26 de maig de 2009. Durant este últim període no s'han presentat al·legacions.  
  
  
Sèptim. En sessió celebrada el 25 de juliol de 2012, la Comissió Territorial d'Urbanisme d'Alacant va acordar emetre dictamen favorable respecte de la present declaració d'interés comunitari per a desballestament de vehicles dels municipis de Benejúzar i Orihuela, a fi que la consellera d'Infraestructures, Territori i Medi Ambient dictara una resolució autoritzant la minoració de la reserva de sòl dotacional prevista en l'article 14 de l'annex del Reglament de Planejament de la Comunitat Valenciana i elevara proposta d'acord al Consell, en els termes en aquell indicats, i que es donen per reproduïts.  
  
Octau. El 14 de setembre de 2012, la consellera d'Infraestructures, Territori i Medi Ambient va resoldre autoritzar la minoració de la reserva de sòl dotacional prevista en l'article 14 de l'annex del Reglament de Planejament de la Comunitat Valenciana a què s'ha fet referència anteriorment.  
  
Fonaments de dret  
  
Primer. El present expedient ha de resoldre's segons el que establixen els articles 8.2 i 20 de la Llei 4/1992, de 5 de juny, de la Generalitat, sobre Sòl No Urbanitzable, i d'acord amb el Pla General de Benejúzar, aprovat per la Comissió Territorial d'Urbanisme el 17 d'abril de 1998 i publicat en el Butlletí Oficial de la Província d'Alacant de 8 d'agost de 1998, i el Pla General d'Orihuela, aprovat, pel que fa al sòl no urbanitzable, per la Comissió Territorial d'Urbanisme en la sessió de 25 de juliol de 1990 i publicat en el Butlletí Oficial de la Província d'Alacant de 13 d'agost de 1990, i això perquè de conformitat amb la disposició transitòria tercera, paràgraf segon, de la Llei 10/2004, de 9 de desembre, de la Generalitat, del Sòl No Urbanitzable, «els procediments ja iniciats   
  
  
  
en l'organisme competent sobre autoritzacions prèvies o declaracions d'interés comunitari en sòl no urbanitzable a l'entrada en vigor d'esta llei, es conclouran d'acord amb el que disposa la legislació anterior».  
  
  
Segon. De conformitat amb l'article 20 de l'esmentada Llei 4/1992, les edificacions i instal·lacions destinades a activitats industrials, terciàries o de servicis que, entre altres, necessiten l'ocupació d'una superfície major de quatre hectàrees, compten amb més de huit mil metres quadrats de construcció o requerisquen l'execució d'accessos propis amb més de mil metres lineals de desenrotllament, queden excloses dels supòsits regulats en els articles 18 i 19.  
Així mateix, la realització d'estes actuacions integrals requerix el compliment de les condicions establides en el mencionat precepte:  
  
a) Que per les seues característiques i el seu impacte territorial no puguen emplaçar-se en els sòls urbans, urbanitzables o aptes per a la urbanització previstos pels planejaments vigents en els municipis de la zona.  
b) Que queden suficientment i adequadament resolts, a càrrec de l'actuació, la totalitat dels servicis requerits pel seu establiment i funcionament, sense que es produïsca una sobrecàrrega de demanda en les infraestructures i servicis generals.  
c) Que s'assumisca l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que mai podran ser inferiors a les legals pròpies del sòl urbanitzable programat.  
  
A la vista d'allò que s'ha exposat, i atés que la sol·licitud formulada complix el que establix l'esmentada llei per a la tramitació extraordinària d'estes activitats, cal concebre esta com una actuació integral, per la qual cosa ha de tramitar-se de conformitat amb allò que han preceptuat els articles 16 i 20 de la Llei 4/1992 esmentada.  
Queda justificat en la documentació que es troba en l'expedient la impossibilitat d'emplaçar la present indústria en els sòls urbans i urbanitzables de la localitat, a causa de la gran ocupació de sòl necessària.  
  
Tercer. Classificació del sòl: no urbanitzable comú en el que afecta el municipi de Benejúzar, i sòl no urbanitzable, zona de regadius tradicionals, en el que afecta el municipi d'Orihuela.   
Quant a la normativa urbanística continguda en el Pla General de Benejúzar, en concret en l'article 2.1 de les seues normes urbanístiques i el quadro general de característiques de les construccions en sòl no urbanitzable comú, l'ús és compatible i quant als paràmetres urbanístics d'aplicació s'indica, textualment, que seran «les que fixe la declaració d'interés comunitari».  
Quant a la normativa urbanística continguda en el Pla General d'Orihuela, en concret en l'article 124 de les seues normes urbanístiques, l'ús resulta admés i els paràmetres generals que establix són complits tal com pot verificar-se amb el quadro següent:   
  
\* \* \* \* \*  
  
  
  
  
Quart. Respecte del procediment, s'han observat en el present cas les prescripcions legals que exigix l'esmentada Llei 4/1992, sobre Sòl No Urbanitzable. Així mateix, la documentació de l'expedient està completa en els termes requerits per l'article 20, segon paràgraf, de la referida Llei 4/1992 i la legislació d'impacte ambiental.  
Atés que durant la fase d'informació pública no es va presentar cap alternativa en competència a la desencadenant del procediment, procedix la seua aprovació i, per consegüent, que l'actuació integral que es desenrotllarà a partir de l'aprovació de la present declaració d'interés comunitari s'efectue d'acord amb la documentació que la integra.  
  
Quint. Segons l'article 20.1 de la Llei 4/1992, de 5 de juny, de la Generalitat, sobre Sòl No Urbanitzable, estes actuacions estaran exemptes de la limitació en el termini de vigència de l'atribució de l'ús i aprofitament, així com estaran exemptes del pagament del cànon d'aprofitament urbanístic, però han d'assumir el règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat, que mai podran ser inferiors a les legals pròpies del sòl urbanitzable programat.   
  
Les cessions exigibles al sòl urbanitzable d'ús industrial són les establides en l'article 14 de l'annex del Reglament de Planejament de la Comunitat Valenciana, norma esta d'aplicació al present expedient en virtut del que disposa la disposició transitòria primera de la Llei 16/2005, de 30 desembre, de la Generalitat, Urbanística Valenciana.   
  
Assenyala l'esmentat article 14 que «en els sectors destinats a usos industrials serà exigible, com a norma general, una reserva mínima de sòl dotacional públic del 40 per cent de la superfície computable del sector. Igualment, serà exigible reservar un 10 per cent de la seua superfície computable a zones verdes públiques, reserva esta que s'entén inclosa en el 40 per cent anteriorment assenyalat. Esta reserva podrà minorar-se mitjançant una resolució motivada del conseller competent en matèria d'urbanisme, amb un informe previ de la Conselleria d'Indústria i del Consell Superior d'Urbanisme, quan es tracte de complexos industrials aïllats o estiga previst algun tipus d'activitat productiva especial per a la qual no resulte adequada».  
S'aporta proposta economicofinancera on es regulen els compromisos a contraure entre el promotor i l'administració. En esta el promotor assumix el següent règim de cessions i/o quantificació econòmica substitutiva:  
1. Atés que per la naturalesa dels usos o aprofitaments descrits, es proposa la minoració dels deures de cessió, i respecte al 10% per a zones verdes així com el corresponent al percentatge d'aprofitament lucratiu que correspon a l'administració, no pareix adequada la cessió de terrenys en l'àmbit de l'actuació, per la qual cosa es proposa la quantificació monetària per al pagament del cost d'execució d'infraestructures públiques addicionals.  
Se substituïx la cessió del 10% de terrenys per a zones verdes en l'àmbit de l'actuació per una quantia de 50.104,42 euros, que percebrà cada municipi en proporció a la part de sòl que corresponga a cada terme municipal.  
D'esta manera, l'Ajuntament de Benejúzar informa sobre la procedència de la substitució econòmica de la cessió, quantificant-ho en 25.690,42 euros, i l'Ajuntament d'Orihuela informa sobre la substitució del sòl corresponent, de 2.441,40 m², per una altra parcel·la ubicada en un altre punt del municipi, quantificant el valor del sòl en 24.414 euros.  
En este punt es procedix a rectificar l'error material apreciat en la resolució d'admissió a tràmit de la proposta, a l'assenyalar en el seu fonament jurídic primer, apartat c.1, proposta economicofinancera del promotor respecte als compromisos, ja que s'arreplega en la dita resolució que «es proposa, d'una banda, la cessió de 14.359 m² corresponents a la banda de protecció de 50 metres de la CV-914, que es destinarà a xarxa viària», ja que en la proposta economicofinancera el que es manifesta és que la referida franja de 14.359 m² «conserven el seu ús primitiu per afectació de la franja de protecció de carreteres», per la qual cosa no queda inclosa entre els deures de cessió a càrrec de l'actuació.   
  
2. Per igual motiu, els deures legals respecte a l'aprofitament se substituïxen per quantia del 15% estimat per a les obres d'urbanització que requerisca l'actuació.  
D'esta manera, l'Ajuntament de Benejúzar va informar sobre la procedència de la substitució econòmica de la cessió, quantificant-ho en 29.370,04 euros, i l'Ajuntament d'Orihuela va informa en termes anàlegs, quantificant-ho en 29.345,62 euros.  
3. Assumix el compromís de disposar aval bancari a l'inici de les obres emés a favor de cada ajuntament per un import del 50% del valor dels costos d'urbanització.  
4. Assumix el compromís d'executar a càrrec seu la mitjana, segons plànols aportats el 22 de febrer de 2005 entre les glorietes de la ITV i la de Benejúzar en la CV-91.  
A la vista del que es ressenya i, en particular, els informes emesos pel Servici Territorial d'Indústria i els ajuntaments de Benejúzar i Orihuela, així com per les pròpies característiques de la instal·lació projectada, cal considerar que concorren els requisits establits en l'article 14 de l'annex del Reglament de Planejament de la Comunitat Valenciana, aprovat pel Decret 201/1998, de 15 de desembre, del Consell, per a procedir-se a una minoració dels estàndards d'aplicació general, al tractar-se d'un complex industrial aïllat, així com els procedents per a la substitució de les cessions en sòl per l'entrega de la seua quantificació econòmica a fi d'integrar-los en el patrimoni municipal de sòl, vinculats als usos de vivenda protegida o fins d'utilitat pública i interés social previstos en la legislació de pertinent aplicació.  
  
Per tot això, s'estima que el règim de cessions establits i els compromisos assumits pel promotor s'adequa a les establides en l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
L'execució de les actuacions integrals requerirà, sempre amb caràcter previ al seu començament, la formalització a favor del municipi i, si és el cas, l'Administració de la Generalitat, de les cessions de terrenys a què s'haguera compromés el promotor i l'obtenció de la llicència o les llicències urbanístiques necessàries sobre la base dels corresponents projectes tècnics.  
Sext. S'aporta documentació acreditativa dels compromisos exigits per l'article 20.1.c) de la Llei 4/1992, de 5 de juny, de la Generalitat, sobre el Sòl No Urbanitzable, en el qual s'assumix l'aplicació a l'actuació del règim de deures, obligacions i cessions pròpies de l'adjudicatari d'un programa d'actuació urbanística en sòl urbanitzable no programat.  
Sèptim. De conformitat amb el que disposa l'article 20.2 de la Llei 4/1992, de 5 de juny, de la Generalitat, sobre Sòl No Urbanitzable, la realització de les actuacions integrals requerirà la seua selecció en competència amb altres alternatives que es formulen i l'aprovació de la seua ordenació per acord del Consell, corresponent a la consellera d'Infraestructures, Territori i Medi Ambient, en aplicació del que disposa l'article 3, apartats 2 i 3, del Reglament dels Òrgans Territorials, d'Avaluació Ambiental i Urbanístics de la Generalitat, aprovat pel Decret 135/2011, de 5 d'octubre, del Consell, elevar la corresponent proposta d'acord al Consell.  
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de general i pertinent aplicació, a proposta de la consellera d'Infraestructures, Territori i Medi Ambient, el Consell   
  
  
ACORDA  
  
Primer  
Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Desguaces Mora, SL, d'una actuació integral consistent en la instal·lació d'una indústria de desballestament de vehicles fora d'ús en la carretera d'Almoradí-Orihuela, pk 8, parcel·les 99, 101, 104, 105, 106 i 107 del polígon 5, en el municipi de Benejúzar, i parcel·les 147, 148 i 149 del polígon 77 del municipi d'Orihuela, que afecta una superfície de 64.463,42 m² (40.049,42 m² en terme de Benejúzar i 24.414 m² en el municipi d'Orihuela), com a declaració d'interés comunitari que s'ha de desenrotllar en els termes de l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
  
Segon  
Adjudicar esta actuació integral a favor de la mercantil Desguaces Mora, SL, a qui se li atorga la legitimació necessària, als efectes de l'article 20 de l'esmentada Llei 4/1992, per a promoure l'establiment de la referida instal·lació.  
  
Tercer  
L'aprovació de l'actuació integral portarà implícita, als efectes expropiatoris, la declaració d'interés social i de la necessitat d'ocupació dels terrenys que, conforme al projecte aprovat, siguen necessaris per a l'execució d'aquella i per al seu enllaç amb els corresponents sistemes generals. L'adjudicatari de l'actuació tindrà, quan no siga propietari de la superfície afectada per l'actuació, o de part d'esta, la condició de beneficiari de l'expropiació, corrent a càrrec seu l'abonament dels preus justos a satisfer, amb independència de les obligacions assumides en el procediment d'aprovació de la seua iniciativa. Així mateix, correran al seu càrrec la totalitat dels gastos que es generen com a conseqüència de la tramitació del corresponent expedient d'expropiació.  
  
  
Quart  
Establir el següent règim d'obligacions i cessions, que el promotor haurà de fer efectives a favor dels ajuntaments d'Orihuela i Benejúzar:  
  
a) Se substituïx la cessió del 10% de terrenys per a zones verdes en l'àmbit de l'actuació per una quantia de 50.104,42 euros, que percebrà cada municipi en proporció a la part de sòl que corresponga a cada terme municipal.  
D'esta manera, a l'Ajuntament de Benejúzar li corresponen 25.690,42 euros, i a l'Ajuntament d'Orihuela li correspon la substitució dels 2.441,40 m² per una altra parcel·la ubicada en un altre punt del municipi, quantificant el seu valor en 24.414 euros. Tot açò d'acord amb els informes emesos pels respectius ajuntaments.  
b) Els deures legals respecte a l'aprofitament se substituïxen per una quantia del 15% estimat per a les obres d'urbanització que requerisca l'actuació.  
D'esta manera a l'Ajuntament de Benejúzar li corresponen 29.370,04 euros, i a l'Ajuntament d'Orihuela 29.345,62 euros. Tot això d'acord amb els informes emesos pels respectius ajuntaments.  
  
c) Disposar aval bancari a l'inici de les obres emés a favor de cada ajuntament per un import del 50% del valor dels costos d'urbanització.  
  
d) Execució a càrrec del promotor de la mitjana, segons els plànols aportats el 22 de febrer de 2005, entre les glorietes de la ITV i la de Benejúzar en la CV-91.  
  
  
Quint  
Condicionar i vincular esta adjudicació i legitimació a què el promotor designat complisca i satisfaça, en la seua totalitat, totes les obligacions i càrregues de naturalesa urbanística, així com els compromisos que ha assumit al llarg de la tramitació d'este procediment, que quedaran afectats, a favor dels ajuntaments, per a sufragar actuacions urbanístiques públiques. L'incompliment o no satisfacció de les dites obligacions determinarà la caducitat d'esta adjudicació i, si és el cas, de la pròpia declaració d'interés comunitari que té com a objecte.  
  
En particular, hauran de complir-se la totalitat de condicions establides en la declaració d'impacte ambiental i en els informes emesos durant la instrucció, que s'han transcrit en l'antecedent quint, entre els quals es troba la renúncia formal indemnitzatòria formalitzada pel promotor en compliment de l'informe emés per l'Oficina del Pla de Carreteres, havent d'accedir a esta com a càrrega/afecció en el Registre de la Propietat.   
  
Sext  
L'acord d'adjudicació expressat en el punt segon caducarà si en el termini d'un any, a comptar de la seua publicació en el Diari Oficial de la Comunitat Valenciana, l'interessat no ha sol·licitat la preceptiva llicència urbanística municipal. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució de la consellera d'Infraestructures, Territori i Medi Ambient. L'eventual declaració de caducitat de l'adjudicació l'emetrà, arribat el cas, la consellera d'Infraestructures, Territori i Medi Ambient, a qui el present acord conferix les facultats necessàries amb eixe fi, previ expedient instruït amb l'audiència de l'interessat i dels ajuntaments de Benejúzar i Orihuela. Esta declaració, si es produïx, determinaria la suspensió temporal de la declaració d'interés comunitari d'esta actuació integral, fins que el Consell resolga una nova adjudicació d'esta o la seua suspensió definitiva.  
  
Sèptim  
A més de l'esmentada llicència municipal d'obres, l'adjudicatari haurà d'obtindre els permisos, llicències i autoritzacions que siguen necessaris per al lícit exercici de l'activitat.  
  
Contra el present acord, que posa fi a la via administrativa, es podrà interposar un recurs potestatiu de reposició davant del Consell, en el termini d'un mes comptat des de l'endemà de la notificació o publicació d'este acord en el Diari Oficial de la Comunitat Valenciana, d'acord amb el que establixen els articles 116.1 i 117.1 de la Llei de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació del present acord en el Diari Oficial de la Comunitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que puga exercir-se qualsevol altre recurs que es crega oportú.  
  
  
València, 11 d'octubre de 2012  
  
El vicepresident i secretari del Consell,  
JOSÉ CISCAR BOLUFER